Tallinnan evakuointi

Tallinnan evakuointi tapahtui toisen maailmansodan aikana 28. elokuuta 1941. Operaatiossa evakuoitiin neuvostojoukkoja ja neuvostohallintoa perheineen,Jari Aromaa: Evacuation of Tallinn  joiden maayhteydet itään saksalaiset olivat katkaisseet hyökättyään Neuvostoliittoon. Evakuointiin käytetyt lähes 200 laivaa juuttuivat suomalaisten ja saksalaisten Suomenlahden poikki laskemaan Jumindan miinakenttään, missä ne joutuivat alttiiksi miinoille, pommikoneille, rannikkotykeille sekä suomalaisten ja saksalaisten kevyille sota-aluksille. Kaikkiaan 65 alusta upposi ja 6 000–16 000 ihmistä kuoli. Käytyä taistelua pidetään esimerkkitapauksena merimiinojen tehokkaasta käytöstä sotatoimissa.

Jumindan miinakentän laskeminen 
Kun saksalaiset joukot alkoivat lähestyä Tallinnaa vuonna 1941, neuvostojoukot päättivät evakuoitua meritse Leningradiin. Suomalaiset saivat vihiä hankkeesta ja laskivat Jumindanniemen eteen, Lahemaan rannikon tuntumaan suuren miinakentän. Miinoja tuotiin muun muassa Porvoon Tolkkisten satamaan ennen sodan syttymista saksalaisilla rahtilaivoilla.

Suomalaiset miinalaivat Ruotsinsalmi ja Riilahti laskivat kesäkuun 29. ja 30. päivän välisenä yönä 200 merimiinaa Jumindan niemen pohjoispuolelle Tallinna–Kronstadt-laivareitille. Tätä miinoitetta saksalaiset ja suomalaiset miinalaivat kasvattivat vähitellen seuraavien viikkojen aikana niin, että siinä oli lopulta lähes 1 800 miinaa ja 800 raivausestettä Jumindan niemen ja Kalbådagrundin matalikon välisellä alueella. Miinalaivat Ruotsinsalmi ja Riilahti laskivat 16.–20. elokuuta vielä 696 miinaa ja sata raivausestettä. Miinalaiva Miina laski 28. elokuuta Kalbådagrundin eteläpuolelle 24 miinan miinoitteen. Saksalaisten laskuoperaatiot Jumindan sulkuun tapahtuivat 1.–20. heinäkuuta (832 miinaa ja 671 raivausestettä) sekä 8.–26. elokuuta (673 miinaa ja 636 raivausestettä). Varsinaisen Jumindan miinakentän lisäksi laskettiin toistakymmentä pientä, 5–40 miinaa sisältänyttä miinakenttää Jumindan ja Kronstadtin välisille vesialueille.

Evakuointi alkaa
Haavoittuneiden evakuointiin ryhdyttiin 7. elokuuta 1941, jolloin Kronstadtista lähti Vjatšeslav Molotovin johtama kuuden laivan saattue kohti Tallinnaa. Ensimmäiset 2 500 haavoittunutta olivat Kronstadtissa 11. elokuuta.Активизация линии Кронштадт - Таллин  Tallinnasta lähtenyt sairaalalaiva Sibir ()  tuhoutui saksalaisten ilmahyökkäyksessä 19. elokuuta.28 Августа 1941 г.: УТРЕННЕЕ СООБЩЕНИЕ 28 АВГУСТА   Laivan 890 haavoittuneesta ja 410 siviilimatkustajasta 500 hukkui Suursaaren lähistölle,ЗАТЕРЯННЫЙ ОСТРОВ – Novaja Gazeta Тайны затонувших кораблей   mukana muun muassa virolainen kenraalimajuri Aleksander Voldemar Pulk.Fate of Estonian generals and admirals  

Kujanjuoksu 28.–29. elokuuta
Tallinnan evakuointiin osallistui 183 alusta neljänä osastona, joista jokaisessa oli raivaaja-aluksia, muita sota-aluksia sekä kuljetusaluksia. Toisen tiedon mukaan operaatioon osallistui 197 sota-, kuljetus- ja apualusta, joista upotettiin 53.Johannes Käbin: Suuri lokakuu ja Eesti. Perioodika, Tallinna 1975. s. 88.

Neuvostolaivat purjehtivat Jumindan miinoihin 28. elokuuta 1941. Tutkijoiden arvion mukaan miinakentällä kuoli tuhansia sotilaita ja siviilejä, suurimpien arvioiden mukaan 15 000. Suuri osa kuolleista oli siviilejä. Jumindan miinasulussa tuhoutui yhdessä yössä yli 50 alusta. Evakuointiosastoon kuuluneista neljästä suuresta kuljetusaluksesta ainoastaan yksi pääsi perille. Pellingin saaristoon huuhtoutui suuri määrä ruumiita.

Amerikkalaisten tutkijoiden mukaan toisessa maailmansodassa tuhoutui miinoihin 534 laivaa. Näistä noin 10 % tuhoutui kahdessa päivässä Tallinnan edustalla Jumindan miinakentässä.Ari Lehikoinen: Helvetti Suomenlahdella. TV-dokumentti, YLE 2006.

Muistaminen
pienoiskuva|Jumindaniemen monumentti.
Hukkuneiden ja kuolleiden neuvostosotilaiden muistomerkki on Jumindan niemimaalla Viron pohjoisrannikolla Tallinnasta itään.

 Katso myös 
 Leningradin piiritys

Lähteet

 Aiheesta muualla 

Luokka:Operaatio Barbarossa
Luokka:Tallinnan historia
Luokka:Viron sotahistoria
Luokka:Suomen merivoimien operaatiot